paragraph_text: Japanska carska kuća (jap. 皇室 kōshitsu), također Carska obitelj, odnosno dinastija Yamato, obuhvaća one članove proširene obitelji vladajućeg cara Japana koji obavljaju službene i javne dužnosti. Prema važećem Ustavu Japana, japanski car je "simbol države i jedinstva naroda". Drugi članovi carske obitelji obavljaju ceremonijalne i društvene dužnosti, ali nemaju ulogu u poslovima vlade.